**Gazdaság a dualizmus korában (TÉTEL)**

1867-ben Magyarország és Ausztria megkötötte a kiegyezést. Ez a 2 pólusú államrendszer egészen az I. vh végéig, vagyis 1918-ig fennállt. Ez egy reális kompromisszum volt, melynek során a habsburgok régi egypólusú állama átalakult 2 pólusú, vagyis duális rendszerré. A dualizmus idején Ferenc József volt az uralkodó 1916-ig. Őt követte a Monarchia utolsó uralkodója IV. Károly.

A kiegyezést magyar részéről Deák Ferenc hozta tető alá. (a haza bölcse)

A kiegyezéssel sokan nem értettek egyet, mint Pl. Kossuth, de többen támogatták azt.

Eötvös József szerint, ha teljes önállóságot nem is kaptunk, legalább lehetőség nyílott a gazdaság fejlesztésére.

A kiegyezés a Pragmatica sanction alapult. Magyarország a közös költségekhez eleinte 30%-al járult hozzá.

A 2 ország között vámszövetség jött létre és a valuta is közös volt Ausztriával.

Ez mind a gazdasági kiegyezés következménye volt.

Hazánk gazdasága lendületes fejlődésnek indult a vasútépítések és hitelintézetek alapítása terén különösen gyors volt az ütem. Magyarország egyoldalú mezőgazdasági jellegét kívánta iparfejlesztéssel megváltoztatni,

a reformokban alapított és a kiegyezés évében újraindított Ipar Egyesület. Hazánkban az ipar erősen koncentrált volt. Budapest és környéke képezte a legfőbb ipari térséget.

Fontos központ volt még a Kassa – Miskolci és a Temesvári – Dél – Erdélyi. A hazai könnyűipar sokat fejlődött, azonban továbbra is elmaradottnak számított, emiatt a könnyűipar szerepét hazánkban az élelmiszeripar töltötte be. Ezen belül kiemelkedő volt a malomipar, de fontos volt a cukor és a szeszgyártás.

A korszakban megnövekedett a műszaki pályán tanulók száma. A mezőgazdaságból élők aránya csökkent, a tengeri kikötőnk Fiume forgalma megnőtt. Magyarország fejlődését mutatja, hogy még a szabadságharc előtt az Ausztriába irányuló nagyipari kivitelnek csupán 8%-a volt iparcikk, ez 1885-re 35% lett.

A két ország a gazdasági kiegyezést 10 évre kötötte és azt mindig megújították, ha nem volt gond.

Az egységes birodalmi piac jót tett Magyarországnak, és nem csak az élelmiszeripar, hanem a nehézipar is fejlődött. A Láng Gépgyár és Ganz – MÁVAG világszínvonalon termelt. A mezőgazdaságban szintén fejlődés történt, modernizálódott az eszközállomány, általánossá vált a vaseke és megjelentek a cséplőgépek.

Hatalmas lecsapolási munkák zajlottak, melynek keretében szabályozták a Tiszát és mellékfolyóit.

Az állattenyésztésben fajta váltásról beszélhetünk. A külterjes rideg tartású szürke marha helyett megjelentek az istállóban tartott jól tejelő tarka marhák. Ekkor terjedt el a mangalica is.

A dualizmus idején a 15 milliós juhállomány megfeleződött, mert a mezőgazdaság intenzívebbé vált, ugyanis a gabona konjunktúra miatt felszámolták a legelőket. A korszak fejlődése leginkább Budapest példáján szemléltethető.

Budapest 1873-ban jött létre Pest – Buda – Óbuda egyesüléséből.

Ekkor vált Európa szintű várossá. Ekkor épült az Országház (Steindl Imre), a halászbástya (Schulek Frigyes),

a Hősök tere (Zala György), illetve Európában először itt létesült földalatti.